Diari Oficial de la Generalitat Valenciana


Sumari del DOGV 4972, del 23-03-2005 (2004/13605)

RESOLUCIÓ de 13 d'octubre de 2004, del conseller d'Economia, Hisenda i Ocupació, per la qual s'autoritza una transferència de crèdit i la inclusió d'una nova línia de subvenció en el capítol IV del subprograma 322.52, «Formació professional ocupacional», del SERVEF per a donar suport a la firma d'un conveni de col·laboració entre el Servici Valencià d'Ocupació i Formació (SERVEF) i el Consell de Cambres Oficials de Comerç, Indústria i Navegació de la Comunitat Valenciana. Exp. modif.: 31.017/04.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/13415


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 13 d'octubre de 2004, del conseller d'Economia, Hisenda i Ocupació, per la qual s'autoritza una transferència de crèdit i la inclusió d'una nova línia de subvenció en el capítol IV del subprograma 322.52, «Formació professional ocupacional», del SERVEF per a donar suport a la firma d'un conveni de col·laboració entre el Servici Valencià d'Ocupació i Formació (SERVEF) i el Consell de Cambres Oficials de Comerç, Indústria i Navegació de la Comunitat Valenciana. Exp. modif.: 31.017/04. [2004/13367]
  
Les distintes ordres anuals de la Conselleria d'Economia, Hisenda i Ocupació, per les quals es determina el Programa de Formació Professional Ocupacional i es regula el procediment per a la concessió d'ajudes, incorporen la possibilitat d'incloure, amb caràcter voluntari per a l'entitat organitzadora, un període de pràctiques no laborals (PNL) com a part integrant de l'acció formativa; ens trobem en aquest moment amb uns resultats consolidats que en garanteixen la continuïtat.
  
El Consell de Cambres d'Oficials de Comerç, Indústria i Navegació de la Comunitat Valenciana, amb l'objecte de col·laborar en el foment de la formació professional ocupacional a la Comunitat Valenciana, presenta un projecte amb la finalitat de contribuir de manera efectiva a l'adaptació de les estructures de les empreses a les pràctiques no laborals.
  
Per això, és convenient la subscripció d'un conveni de col·laboració entre el SERVEF i el Consell de Cambres d'Oficials de Comerç, Indústria i Navegació de la Comunitat Valenciana, que es fonamenta en l'experiència de les cambres en la formació a centres de treball de la Formació Professional Reglada, que durant el present exercici es projectarà sobre la formació programada a centres de titularitat de la Generalitat Valenciana on s'impartisca formació professional ocupacional.
  
Per donar cobertura a aquest conveni es proposa la inclusió d'una nova línia de subvenció nominativa en el capítol IV del subprograma 322.52, «Formació Professional Ocupacional», codificada T5636, amb la denominació «Conveni Consell de Cambres Oficials de Comerç, Indústria i Navegació de la Comunitat Valenciana.», per un import de 250.000 euros, per la qual cosa cal disminuir el crèdit de la línia T0933, «Formació professional a la mesura de les empreses», del mateix capítol i subprograma.
  
La totalitat del finançament de la modificació proposada correspon a l'aportació no condicionada de la Generalitat Valenciana al SERVEF.
  
Per tot això, vista la proposta de la directora general del SERVEF; l'informe favorable de la Intervenció Delegada en el SERVEF de data 16 de juliol de 2004, i l'informe favorable de la Direcció General de Pressupostos i Despeses de data 10 de setembre de 2004, i tenint en compte el que disposen els articles 32 i 33 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana; els articles 17 i 19 de la Llei 17/2003, de 30 de desembre, de Pressupostos de la Generalitat Valenciana per a l'exercici 2004, i l'article 15 de l'Ordre de 27 de febrer de 2004, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat Valenciana per a 2004, resolc
  
1. Autoritzar la inclusió en el subprograma 322.52, «Formació Professional Ocupacional», d'una nova línia de transferències corrents nominativa, codificada T5636, amb la denominació «Conveni Consell de Cambres Oficials de Comerç, Indústria i Navegació de la Comunitat Valenciana», d'acord amb l'annex.
  
2. Autoritzar la transferència de crèdit entre línies de subvenció del capítol IV del subprograma 322.52, finançada amb fons no condicionats de la Generalitat Valenciana d'acord amb el detall següent:
  
Aplicacions pressupostàries
  
de despesa que disminueixen: Import:
  
89.70.27.0378.00746.7 Línia T0933 - 250.000,00 €
  
Aplicacions pressupostàries
  
de despesa que augmenten: Import:
  
58.29.13.5792.35600.5 Línia T5636 250.000,00 €
  
València, 13 d'octubre de 2004.- El conseller: Gerardo Camps Devesa
  
ANNEX DE LÍNIES DE SUBVENCIÓ EXERCICI 2004
  
TRANSFERÈNCIES CORRENTS
  
Codi Subprograma Expedient
  
322.52 Formació Profesionall Ocupacional 31.017/04
  
CODI: T5636
  
DENOMINACIÓ: CONVENI CONSELL DE CAMBRES OFICIALS DE COMERÇ, INDÚSTRIA I NAVEGACIÓ DE LA COMUNITAT VALENCIANA.
  
IMPORT: 250.000,00
  
BENEFICIARIS: CONSELL DE CAMBRES OFICIALS DE COMERÇ, INDÚSTRIA I NAVEGACIÓ DE LA COMUNITAT VALENCIANA.
  
NOR. REGUL.: CONVENI
  
DESCRIPCIÓ I FINALITATS: Realitzar una anàlisi de l'adaptació de les estructures de les empreses a les pràctiques no laborals, promocionar-les i desenvolupar amb caràcter experimental cursos de formació per als instructors d'aquelles, a través del Consell de Cambres Oficials de Comerç, Indústria i Navegació de la Comunitat Valenciana, les cambres oficials de Comerç, Indústria i Navegació d'Alacant, Castelló i València i les cambres oficials de Comerç i Indústria d'Alcoi i Orihuela.
  
CONVOCATÒRIA: NOMINATIVA
  
AP. NO CONDICIONADA G.V.: 250.000,00
  
AP. EXTERNA (Fons Social)
  
AP. COND. G.V.
  
CODI: T0933
  
DENOMINACIÓ: FORMACIÓ PROFESSIONAL A LA MIDA DE LES EMPRESES
  
IMPORT: 5.034.000,00
  
BENEFICIARIS: EMPRESES
  
NOR. REGUL.: Ordre Conselleria
  
DESCRIPCIÓ i FINALITATS: Accions de formació professional adreçades a treballadors ocupats i desocupats per elevar-ne la qualificació i millorar la competitivitat de les empreses.
  
CONVOCATÒRIA: Genèrica
  
AP. NO CONDICIONADA GV: 5.034.000,00
  
AP. EXTERNA (Fons Social)
  
AP. COND. G.V.